**ΑΣΦΑΛΕΙΑ**

**Γενικοί κανόνες ασφάλειας χρήσης των εργαλειομηχανών**

* Χρειάζεται άδεια του καθηγητή για τη χρήση οποιουδήποτε μηχανήματος στο εργαστήριο.
* Όταν δεν ξέρουμε ή δεν είμαστε σίγουροι για την χρήση ενός εργαλείου ρωτούμε τον καθηγητή.

**Ενδυμασία**

* Τα κορδόνια των παπουτσιών είναι δεμένα.
* Αποφεύγουμε να φοράμε σακάκι ή μπουφάν όταν εργαζόμαστε.
* Τυλίγουμε τα μανίκια του πουκαμίσου μας.
* Τα μακριά μαλλιά είναι δεμένα πίσω.

**Συμπεριφορά**

* Δεν τρέχουμε και δεν χειρονομούμε στο εργαστήριο.
* Συνεργαζόμαστε και μιλούμε χαμηλόφωνα, χωρίς δυνατές φωνές.
* Αποφεύγουμε να κάνουμε αστεία και δεν κινούμαστε άσκοπα στο εργαστήριο.

**Μεταφορά εργαλείων**

* Τα εργαλεία τα λαμβάνουμε από την θέση που είναι τοποθετημένα και σε αυτήν τα επιστρέφουμε μετά το πέρας της εργασίας μας. Ακόμα και ο διπλανός να το χρειάζεται πρέπει να το παραλάβει από την θέση που είναι τοποθετημένο.
* Τα κοφτερά ή αιχμηρά εργαλεία, όπως είναι, για παράδειγμα, το σκαρπέλο και το κατσαβίδι, τα μεταφέρουμε με τη «μύτη» τους προς το πάτωμα.
* Γενικότερα κάθε εργαλείο μεταφέρεται προσεκτικά, ώστε να μην δημιουργηθεί δύσκολη κατάσταση.

**Καθαριότητα**

* Διατηρούμε τον χώρο όπου εργαζόμαστε καθαρό και συγυρισμένο.
* Τυχόν μπογιές ή κόλλες όταν πέσουν στο πάτωμα ή στον πάγκο καθαρίζονται αμέσως.
* Εργαζόμαστε πάνω στις βάσεις που υπάρχουν στους πάγκους εργασίας.